|  |
| --- |
|  |
| Број:404-277/2018-03 |
| Датум: 13.04.2018. године |
|  |

**Предмет:** Одговор на питање бр. 1 уотвореном поступку јавне набавке ЈН број 2/2018-03

**Питање:**

У складу са чланом 63. став 2. Закона о јавним набавкама ( Службени гласник PC, 6poj 124/2012, 14/2015 и 68/2015) привредно друштво DOO JUGOINSPEKT - NOVI SAD PREDUZEĆE ZA KONTROLU KVALITETA I KVANTITETA ROBE I USLUGA, Дунавска бр. 23/1, Нови Сад, указао је на уочене недостатке и неправилности у конкурсној документацији отвореног поступка јавне набавке ЈН број 2/2018-03.

На страни 8/34 конкурсне документације у делу Додатни услови – Пословни капацитети је дефинисано да Понуђач који учествује у поступку предметне јавне набавке, између осталог мора испунити додатне услове за учешће у поступку јавне набавке, дефинисане конкурсном документацијом, у погледу пословних капацитета, а испуњеност додатних услова понуђач доказује тиме да је у претходне три године ( 2015., 2016. и 2017.) пружио услуге квалитативне и квантитавне контроле деривата нафте, и то најмање 5 (пет) референци од чега минимум једна на контроли квантитета и квалитета обавезних резерви нафте и нафтних деривата.

Контрола квантитета и квалитета обавезних резерви нафте и нафтних деривата, у свим фазама уобичајених и стандардних процедура, апсолутно се спроводи на индентичан начин без обзира да ли се иста обавља када су у питању обавезне резерве нафте и нафтних деривата, или резерве нафте и нафтних деривата који су ускладиштени код било ког другог правног лица.

Инсистирање на постављеном додатном услову контроле квантитета и квалитета обавезних резерви нафте и нафтних деривата представља дискриминаторско постављени услов, у односу на све евентуалне учеснике (понуђаче) у поступку јавне набавке, обзиром да тако постављени услов нико не би испуњавао, осим АД JUGOINSPEKT, Београд, обзиром да је то привредно друштво у претходном периоду од 3 године једини вршио контролу квантитета и квалитета обавезних резерви нафте и нафтних деривата.

Уколико би АД JUGOINSPEKT, Београд, дао своју понуду у отвореном поступку јавне набавке број ЈН број 2/2018-03, исти би једини испунио спорни додатни услов у погледу пословних капацитета, а што је у супротности са начелом једнакости понуђача, дефинисано чланом 12. Закона о јавним набавкама.

Молимо вас да у делу Конкурсне документације Додатни услов – Пословни капацитет изоставите следеће речи: '' од чега минимум једна на контроли квантитета и квалитета обавезних резерви нафте и нафтних деривата. ''

**Одговор:**

Након разматрања постављеног Захтева, Комисија се изјашњава на исти и појашњава Додатни услов – Пословни капацитет: '' од чега минимум једна на контроли квантитета и квалитета обавезних резерви нафте и нафтних деривата, на следећи начин:

Додатни услов је постављен јер Контрола обавезних резерви поред контроле квантитета и квалитета има своје специфичности које су дефинисане Конкурсном документацијом, на страни 4/34 , а које се односе нарочито на давање стручног мишљења - извештаја о стању обавезних резерви, са предлогом мера.

Обавезне резерве нафте и деривата нафте користе се само у посебним случајевима дефинисаним законом и подзаконским актима, тако да њихова контрола подразумева статичко мерење са статистичким праћењем промена квалитета и количине током стајања нафтних деривата.

Промена квалитета и количине нафтних деривата током стајања је природни процес због специфичности нафтних деривата. За овакво праћење промена количине и квалитета током мировања нафтних деривата потребно је искуство, на основу кога следи израда адекватног стручног мишљења и давање правовремених и одговарајућих предлога мера.

Имајући у виду наведено, не стоји тврдња да је '' Контрола квантитета и квалитета обавезних резерви нафте и нафтних деривата, у свим фазама уобичајених и стандардних процедура '', јер недостатак искуства у праћењу квалитета деривата нафте која мирују може довести до неблаговремене реакције, односно да квалитет падне испод законског минимума прописаног одговарајућим Правилником, што би Наручиоцу проузроковало велику штету.

Такође, оно што је специфичност обавезних резерви нафте и деривата нафте, поред горе наведеног, је и велика количина ускладиштене робе на којој се током стајања јављају промене, које је неопходно на време уочити и сигнализирати, у циљу предузимања потребних мера.

Тврдња да овако постављени услов може испунити само једно привредно друштво, није тачна, јер се контрола обавезних резерви како је напред дефинисана врши у свим земљама чланицама Енергетске заједнице више од 10 година и у складу са начелом једнакости понуђача, дефинисаним чланом 12. Закона о јавним набавкама, овај услов могу испунити сва правна лица која су наведену услугу пружала у претходном периоду.

Имајући у виду да се из напред изнетог јасно види да је постављени услов у логичкој вези са предметом јавних набавки и да није дискриминаторски постављен, само у циљу повећања конкурентности, Наручилац је одлучио да измени Конкурсну документацију и преформулише наведени додатни услов.

**Поводом постављеног питања број 1, а у вези са јавном набавком услуге у отвореном поступку - Контрола обавезних резерви нафтних деривата у складиштима Дирекције ЈН 2/2018-03, Наручилац је изменио конкурсну документацију и исту поставио на Портал јавних набавки и интернет страници наручиоца** [**www.rdrr.gov.rs**](http://www.rdrr.gov.rs)